Talja on pitkäikäinen ja luonnostaan kestävä. Hoitamalla taljaa oikein, nautit siitä entistä kauemmin. Lampaantaljan viikoittaiseen puhdistukseen suositellaan tomuttamista ja esimerkiksi ulkona tuulettamista. Talvella lampaantaljaa kannattaa mattojen tapaan pyörittää pakkaslumessa, mikäli se vain on mahdollista. Pahemmat tahrat voi pyyhkiä kevyesti karvan suuntaan kostealla liinalla, ja miedolla saippuavedellä.
Lehmäntaljaa on myös syytä muistaa imuroida, ravistella ja käännellä säännöllisesti. Kuivat tahrat tulee poistaa välittömästi varovasti raaputtaen. Märät tahrat puolestaan on hyvä imeä talouspaperilla, kostealla liinalla sekä miedolla pesuaineella.